

VLADA REPUBLIKE HRVATSKE

Zagreb, 20. srpnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo poljoprivrede |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izvanrednoj nabavi opreme i sredstava potrebnih za provođenje mjera suzbijanja pojave afričke svinjske kuge |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 2. Zakona o Vladi Republike Hrvatske ("Narodne novine", br. 150/11., 119/14., 93/16., 116/18. i 80/22.), a u vezi s člankom 2. Zakona o strateškim robnim zalihama ("Narodne novine", br. 141/22), Vlada Republike Hrvatske je na sjednici održanoj \_\_\_\_\_\_\_\_ 2023. godine donijela

**ODLUKU**

**o izvanrednoj nabavi opreme i sredstava potrebnih za provođenje mjera suzbijanja**

**pojave afričke svinjske kuge**

**I.**

Odobrava se Ministarstvu gospodarstva i održivog razvoja – Ravnateljstvu za robne zalihe da provede žurnu izvanrednu nabavu opreme i sredstava potrebnih za provođenje mjera suzbijanja pojave afričke svinjske kuge, a nužno su potrebne u okolnostima izbijanja i širenja afričke svinjske kuge na području Republike Hrvatske.

**II.**

U skladu s točkom I. ove Odluke Ministarstvo gospodarstva i održivog razvoja – Ravnateljstvo za robne zalihe provest će u 2023. godini nabavu slijedeće opreme i sredstava u okvirima planiranih sredstava:

|  |  |  |  |  |  |  |
| --- | --- | --- | --- | --- | --- | --- |
| **NAZIV** | **MJERA** | **KOLIČINA** | **JEDINIČNA CIJENA U EUR bez PDV** | **JEDINIČNA CIJENA U EUR s PDV-om** | **UKUPNA CIJENA U EUR bez PDV** | **UKUPNA CIJENA U EUR s PDV-om** |
| **VETERINARSKI LIJEK ODOBREN U REPUBLICI HRVATSKOJ/EU ZA EUTANAZIJU ŽIVOTINJA ZA PRIMJENU U SVINJA** | **litra** | **350** | **795,00** | **993,75** | **278.250,00** | **347.812,50** |
| **NAVLAKE ZA CIPELE, VISOKE DO KOLJENA** | **1 PAKIRANJE /50 komada** | **10000 kom** | **0,20** | **0,25** | **2.000,00** | **2.500,00** |
| **NAVLAKA ZA CIPELE, KRATKE** | **1 PAKIRANJE / 50 komada** | **10000 kom** | **0,20** | **0,25** | **2.000,00** | **2.500,00** |
| **ČELIČNE OMČE ZA SPUTAVANJE SVINJA** | **1 KOM** | **100** | **40,50** | **50,63** | **4.050,00** | **5.063,00** |
| **ZAŠTITNA ODJEĆA (KOMBINEZON) ZA JEDNOKRATNU UPORABU, VELIČINA XL** | **1 KOM** | **10000** | **5,60** | **7,00** | **56.000,00** | **70.000,00** |
| **ZAŠTITNA ODJEĆA (KOMBINEZON) ZA JEDNOKRATNU UPORABU, VELIČINA XXL** | **1 KOM**  | **15000** | **5,60** | **7,00** | **84.000,00** | **105.000,00** |
| **STRELJIVO ZA PIŠTOLJ ZA (OMAMLJIVANJE) USMRĆIVANJE ŽIVOTINJA** | **50 komada streljiva**  | **1750 kutija** | **32,00** | **40,00** | **56.000,00** | **70.000,00** |
| **PERAČ VISOKOTLAČNI** | **1 KOM** | **10** | **1.330,00** | **1.662,50** | **13.300,00** | **16.625,00** |
| **MOTORNE LEĐNE PRSKALICE ZA DEZINFEKCIJU** | **1 KOM** | **20** | **490,00** | **612,50** | **9.800,00** | **12.250,00** |
| **PIŠTOLJ ZA (OMAMLJIVANJE) USMRCIVANJE ZIVOTINJA** | **1 KOM** | **100** | **50,00** | **62,50** | **5.000,00** | **6.250,00** |
| **SPUŽVA ZA DEZBARIJERU** **1000 x 1000 x 80** | **1 KOM** | **100** | **8,32** | **10,40** | **832,00** | **1.040,00** |
| **SPUŽVA ZA DEZBARIJERU** **2000 X 1000 X 80** | **1 KOM** | **100** | **16,60** | **20,75** | **1.660,00** | **2.075,00** |
| **VAKUUMSKE EPRUVETE, CRVENI ČEP - SERUMSKE** | **1 KUTIJA /100 kom** | **100** | **16,00** | **20,00** | **1.600,00** | **2.000,00** |
| **IGLE ZA JEDNOKRATNU UPORABU 2,1 X 80** | **1 KUTIJA** | **100** | **37,48** | **46,85** | **3748,00** | **4.685,00** |
| **IGLE ZA JEDNOKRATNU UPORABU 2,1 X 38** | **1 KUTIJA** | **100** | **25,00** | **31,25** | **2500,00** | **3.125,00** |
| **UKUPNO** |  |  |  |  | **520.740,00** | **650.925,50** |

Za žurnu nabavu robe iz stavka 1. ove točke, a temeljem članka 42. Zakona o javnoj nabavi („Narodne novine“, br. 120/16. i 114/22.), Ministarstvo gospodarstva i održivog razvoja – Ravnateljstvo za robne zalihe, izuzima se od primjene odredbi toga Zakona.

**III.**

Nabava robe iz točke II. ove Odluke obavlja se na teret sredstava Državnog proračuna Republike Hrvatske za 2023. godinu i projekcija za 2024. i 2025. godinu.

**IV.**

Ova Odluka stupa na snagu danom donošenja.

 **PREDSJEDNIK VLADE**

 **mr. sc. Andrej Plenković**

Klasa:

Ur.broj:

Zagreb,

**OBRAZLOŽENJE**

Od prvog slučaja pojave afričke svinjske kuge na području Republike Hrvatske i u skladu s epidemiološkim stanjem na terenu, sve se mjere provode promptno i aktivno sukladno Naredbi o mjerama kontrole za suzbijanje afričke svinjske kuge u Republici Hrvatskoj i dopunama iste, kao i Rješenjima o određivanju zona ograničenja i zaraženog područja zbog izbijanja afričke svinjske kuge.

### Sukladno odlukama Nacionalnog kriznog stožera za kontrolu i suzbijanje afričke svinjske kuge u Republici Hrvatskoj i predmetnoj Naredbi o mjerama kontrole za suzbijanje afričke svinjske kuge, intenzivno se provode mjere u zonama ograničenja te su usuglašene nove mjere koje se odnose na kontrolu i suzbijanje afričke svinjske kuge. Mjere se provode u Brodsko-posavskoj županiji, Vukovarsko-srijemskoj županiji i Osječko-baranjskoj županiji, te vezano na potvrđene slučajeve bolesti u divljih svinja i u .Sisačko-moslavačkoj županiji, Karlovačkoj županiji, Ličko-senjskoj županiji.

Cilj mjera je kontrola i suzbijanje te sprječavanje daljnjeg širenja afričke svinjske kuge na području Republike Hrvatske te smanjenje gospodarskih šteta koji bi nastale daljnjim širenjem bolesti.

Zbog nastale epidemije povećane su potrebe za sredstvima i opremom namijenjenima za potrebe krizne situacije suzbijanja zaraznih bolesti životinja, od količina koje su na centralnom skladištu opreme za krizne situacije Ministarstva poljoprivrede.

Obzirom da je planirana potrošnja opreme i sredstava – prvenstveno veterinarskog lijeka za eutanaziju životinja, zaštitne odjeće i dezinficijensa veća od stanja istih na centralnom skladištu, a mjere se šire na sve veće područje, s ciljem osiguranja opskrbe veterinarske i drugih službi koje provode i provodit će mjere, žurno je potrebno osigurati dodatne količine robe za provedbu mjera na terenu i stoga se predlaže nabava navedene opreme i sredstava.